
Na temelju članka 107. st. 1. Zakona o odgoju i obrazovanju u osnovnoj i srednjoj školi (Narodne novine br. 87/08. - 156/23) te članka 15. i 18.  Pravilnika o radu škole, Osnovna škola Silvija Strahimira Kranjčevića Senj raspisuje

J A V N I    N A T J E Č A J
za prijavu kandidata (m/ž) za obavljanje poslova

1. na neodređeno, puno radno vrijeme
  
0. OPERATIVNI/-A  DJELATNIK/-ICA ZA SIGURNOST I CIVILNU ZAŠTITU
       (40 sati tjedno) u matičnoj školi Senj                      
                                                                 …………………………………  1 izvršitelj/-ica

Uvjeti za prijavu na ovaj natječaj:
· opći  uvjeti  za zasnivanje radnog odnosa, sukladno Zakonu o radu (Narodne novine br. 93/14 - 64/23.)  posebni uvjeti  propisani Zakonom o odgoju i obrazovanju u osnovnoj i srednjoj školi (Narodne novine  br. 87/08. - 156/23.), članak 6.a Pravilnika o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi (Narodne novine br. 40/14, 71/25) i članka 15. točka 8. Pravilnika o radu škole.
· da ima četverogodišnju srednju školu (razina 4.2. prema HKO) i završen Program obrazovanja za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama
· iznimno, poslove operativnog djelatnika za sigurnost i civilnu zaštitu može obavljati i osoba koja nema završen Program obrazovanja za operativnog djelatnika za sigurnost i civilnu zaštitu u odgojno-obrazovnim ustanovama, ali ga je dužna završiti u roku od šest mjeseci od dana zasnivanja radnog odnosa na tom radnom mjestu, u suprotnom radni odnos prestaje istekom posljednjeg dana roka za završetak Programa obrazovanja za stjecanje djelomične kvalifikacije operativnog djelatnika za sigurnost i civilnu zaštitu u odgojno-obrazovnim ustanovama
 

Izabrani kandidat/kinja bit će naknadno upućen/a od strane poslodavca na liječnički pregled radi stjecanja uvjerenja o zdravstvenoj sposobnosti za obavljanje poslova operativni djelatnik za sigurnost i civilnu zaštitu u odgojno-obrazovnim ustanovama , a prije sklapanja ugovora o radu.

Rok za podnošenje prijava je 8 (osam) dana od dana objavljivanja natječaja na mrežnim stranicama i oglasnoj ploči škole i mrežnim stranicama i oglasnoj ploči Hrvatskog zavoda za zapošljavanje.

Na natječaj se mogu prijaviti muške i ženske osobe sukladno odredbama Zakona o ravnopravnosti spolova ( Narodne novine br. 82/08., 69/17.).

Uz pisanu prijavu – zamolbu sa životopisom, vlastoručno potpisanu, potrebno je priložiti neovjerene, kvalitetne preslike:
· dokaza o državljanstvu
· rodnoga lista
· dokaze o stečenoj stručnoj spremi (svjedodžba, potvrda ili uvjerenje o završenom školovanju)
· uvjerenja o nekažnjavanju odnosno da kandidat nije pod istragom i da se protiv njega ne vodi kazneni postupak glede zapreka za zasnivanje radnog odnosa sukladno članku 106. Zakona o odgoju i obrazovanju u osnovnoj i srednjoj školi, ne starije od 30 dana od dana raspisivanja natječaja
· elektronički zapis ili potvrde o stažu od HZMO-a (e – staž) ne starije od 30 dana od dana raspisivanja natječaja
· dokaz o završenom Programu obrazovanja za stjecanje djelomične kvalifikacije operativnog djelatnika za sigurnost i civilnu zaštitu u odgojno-obrazovnim ustanovama, ako ga kandidat/kinja posjeduje

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17., 98/19., 84/21., 156/23), članku 48. stavku 1.-3. Zakona o civilnim stradalnicima iz Domovinskog rata ( Narodne novine br. 84/21., 13/26), članku 48.f  Zakona o zaštiti vojnih i civilnih invalida rata ( Narodne novine br. 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13., 98/19.), članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13., 152/14., 39/18., 32/20.) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.
Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. st.1. Zakona) dostupne na poveznici Ministarstva hrvatskih branitelja:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Osoba koja se poziva  na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49.st.1. Zakona) dostupne na poveznici Ministarstva hrvatskih branitelja: 
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Prijave s dokumentacijom o dokazivanju uvjeta dostavljaju se na adresu škole:
Osnovna škola S.S. Kranjčevića Senj, S.S. Kranjčevića 1, 53270 Senj, uz naznaku «za natječaj». 

Nepotpune i nepravodobne prijave neće se razmatrati.
U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi.
Kandidat/kinja koji/a bude primljen/a dužan/a je dostaviti originalnu dokumentaciju.
Kandidati prijavom na natječaj daju privolu za obradu osobnih podataka navedenih u svim dostavljenim prilozima tj. ispravama za potrebe natječajnog postupka. 
Kandidat/kinja treba u svojoj prijavi navesti adresu odnosno e-mail adresu na koju će mu biti dostavljena obavijest o datumu i vremenu testiranja/intervjua, te broj telefona za kontakt.
Kandidati koji su podnijeli pravodobnu i potpunu prijavu dužni su pristupiti testiranju/intervjuu sukladno Pravilniku o načinu i postupku zapošljavanja u Osnovnoj školi S.S. Kranjčevića Senj (mrežne stranice  škole https://os-sskranjcevica-senj.skole.hr/ .
Kandidat koji ne pristupi testiranju/intervjuu ne smatra se kandidatom.

O rezultatu natječaja kandidati će biti obaviješteni u zakonskom roku objavom obavijesti na mrežnim stranicama škole; http://www.os-sskranjcevica-senj.skole.hr 

                                                 						                                               
                                                                                                                    Ravnateljica   
					                                                  Rosanda Bilović, prof.   
Objavljeno  20.07.2026.g.

